CELEX: C2004/262/08
Language: hu
Date: 2004-10-23 00:00:00
Title: A Bíróság ítélete (nagytanács) 2004. szeptember 7-én a C-346/02. sz. Európai Közösségek Bizottsága kontra Luxemburgi Nagyhercegség ügyben (Biztosítás – Harmadik „nem-életbiztosítási” irányelv – Bonus-malus-rendszer)

23.10.2004   
            
            
               HU
            
            
               Az Európai Unió Hivatalos Lapja
            
            
               C 262/5
            
         
      A BÍRÓSÁG ÍTÉLETE
   
   (nagytanács)
   2004. szeptember 7-én
   a C-346/02. sz. Európai Közösségek Bizottsága kontra Luxemburgi Nagyhercegség ügyben (1)
   
   (Biztosítás - Harmadik „nem-életbiztosítási” irányelv - Bonus-malus-rendszer)
   (2004/C 262/08)
   Az eljárás nyelve: francia
   A C-346/02. sz. Európai Közösségek Bizottsága (meghatalmazottak: C. Tufvesson és J.-F. Pasquier) kontra Luxemburgi Nagyhercegség (meghatalmazott: P. Gramegna, segíti: A. Schmitt) ügyben, a 2002. szeptember 30-án benyújtott, az EK 226. cikke szerinti mulasztási kereset tárgyában, a Bíróság (nagytanács), tagjai V. Skouris, a tanács elnöke, P. Jann, T. W. A. Timmermans (előadó), C. Gulmann és J. N. Cunha Rodrigues, tanácselnökök, R. Schintgen, F. Macken, N. Colneric, S. von Bahr, R. Silva Lapuerta és K. Lenaerts bírák, főtanácsnok: C. Stix-Hackl, hivatalvezető: H. Holstein hivatalvezető-helyettes, 2004. szeptember 7-én meghozta ítéletét, amelynek rendelkező része a következő:
   
               1)
            
            
               A keresetet elutasítja.
            
         
               2)
            
            
               Az Európai Közösségek Bizottságát kötelezi a költségek viselésére.
            
         
      (1)  HL C 289., 2002.11.23.